**de ploi zori, zori de ploi…**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

şi semnu-acesta de fire-nefire

ce trece printre oameni şi arbori

arbori şi oameni

uneori îmi pare că ei merg

printre şiruri de mine aşteptând

întoarcerile printre şiruri de celălalt

ca o vrajă

să nu tulbure paşii clipelor

îi ştiu lutul, zborul

orbul destinul călătorului între porţi

mergi, cititorule, cu iubire și nu privi îndărăt

vibraţia aceasta ca o himeră între ceasuri

e prin două braţe unduindu-se în aer

când plouă ca un poem

\_

Copyright Mariana Fulger